ऑटो मार्केट में गूंजे बालाजी के जयकारे
ऑटोमार्केट के सालासर चौक में श्रीबालाजी का जागरण आयोजित किया गया। आयोजनकर्ता बंटी गोयल ने बताया कि अखंड ज्योत जलाने के बाद गणेश वंदना से जागरण का शुभारंभ किया गया। जागरण में दिल्ली से टिवंकल शर्मा, शिखा भार्गव, नरेश पूनिया, जयपुर से अभिषेक नामा, पटना से रेश्मी शर्मा हिसार से संजय सिंगला ने रात भर बालाजी का गुणगान किया। भजन गायकारों ने कीर्तन की है रात बाबा आज थानै आणो है, राम मिलेंगे हनुमान के बिना, दुनिया रचने वाले को भगवान कहते हैं, म्हारा बेड़ा पार लंघा दिजो सालासर महाराज आदि भजन गाए जिन पर श्रद्धालु झूम उठे। रात भर बालाजी के जयकारे गूंजते रहे। जागरण में अमरनाथ गोयल, बाबूलाल, परमानंद, पवन, सुरेन्द्र, अमित, अंशुल सहित सैंकड़ों लोग उपस्थित थे।
bho_Deva hin_Deva